 इक मजबूत राजनीतिक पार्टी जिन्नै 6एं ब रें तक्कर विपक्ख च रौहंदे होई कम्म की, ओह अपनी स्थिति गी होर मता मजबूत करने च कामजाब नेईं होई सकी।  उत्थें गै दूई बक्खी पीडीपी नै अपने सब्भने वरोधें दे बावजूद बी ब’रें 2008 च अपनी स्थिति गी मजबूत कीता।  पीडीपी दी कामजाबी थमां मता एह बिना मेद आहला चबात नेकां दी लोकप्रियता खत्म होने दी बजाह कन्नै होआ।  इस बमारी थमां पीडीपी बी बक्ख नेईं ऐ।  अपने सैहयोगी दल कांग्रेस दिआं लत्तां खिच्चने दे परैंत सत्ता गी फ्ही हासल करने च उस्सी नाकामी हासल होई।  एहदी बजाह कन्नै विधाईका च नोहाड़ी ईमानदारी दी क्हानी सामनै आहनी खड़ोंदी ऐ।  इनें बजहें मुजब गै नेकां नेईं करी सके।  असल च उंदे हावें-भावें थमां इयै गल्ल सेई होआ करदी ही जे उनेंगी इस गल्ला दा दुख होआ करदा हा जे उंदे बरोधी सत्ता पक्ख दे बैचें उप्पर बैठे दे न ते अपने कम्मै गी सेही रूप कन्नै करने दी बजाए ओह इस्सै गलला गी सोची-सोची ऐ दुखी हुंदे रेह।  चुनाएं दे परैंत जेहड़ी सत्ता दी खेढ़ हुंदी ऐ नोहाड़े च कोई परदेसी अपने गोआचे दे घरै दा रस्ता वापस हासल करी लैंदा ऐ ते कोई जिस राह उप्पर टुरा करदा हुंदा ऐ उस्सी छोड़िऐ होर नमां रस्ता इश्तेआर करी लैंदा ऐ।  एह बी सत्ता राजनीतिक पार्टिएं दे सत्ता दे लालच दी इक मसाल ऐ।  कांग्रेस पार्टी पिछले चुनाएं दरान लग्गे दे जख्में गी सैहलाऽ करदी ऐ।  लालच च अन्नी होई दी इस पारर्टी नै रिआसती च अपनी स्थिति गी सुधारने दी बक्खी कोईं दिलचस्पी नेईं दस्सी ऐ।  साबका मुक्खमंत्री गुलामनबी अजाद दा बर्ताव बी पार्टी गी खरा मता मैहंगा पआ ऐ।  जम्मू-कश्मीर जनेही रिआसती च राजनीतिक पार्टिएं दी महत्ता दी अनदिक्खी नेईं कीती जाई सकदी ऐ।  पिच्छे बेईऐ गल्लां करने ते चुनाएं च अपनी काबलियत साबत करने च खरा-मता फर्क ऐ ते एहदे लेई इकमात्तर थेहार राजनीतिक प्रणाली ऐ। 